Diari Oficial de la Generalitat Valenciana


Sumari del DOGV 9986, del 18-11-2024 (2024/11516)

RESOLUCIÓ de 8 de novembre de 2024, per la qual es publica la relació definitiva de persones que han superat el procés excepcional d'estabilització pel sistema de concurs de mèrits per a cobrir les places previstes del sector d'administració especial, subgrup A1, de l'annex I del Decret 69/2022, de 27 de maig, del Consell, pel qual s'adapten les ofertes d'ocupació pública de 2020 i 2021 per al personal de l'Administració de la Generalitat, i s'executa la Llei 20/2021, de 28 de desembre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11699

CVE
:   THYJ-U-0644-11782

Data del document
:   08-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Concloses les proves selectives per a l'accés al cos indicat més amunt, convocades mitjançant l’Ordre 30/2022, de 14 de novembre, de la Conselleria de Justícia, Interior i Administració Pública (DOGV 9470, 15.11.2022), i d'acord amb el que s’assenyala en l'article 19 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en la base 9 de la convocatòria, pertoca la publicació, en el *Diari Oficial de la Generalitat Valenci*ana, de la relació definitiva de persones aprovades, i es concedeix termini per a presentar la documentació exigida.

En virtut de la competència atribuïda en la lletra m) de l'apartat 1 de l'article 8 de la Llei 4/2021, de 16 d'abril, de la Generalitat, de la funció pública valenciana, en relació amb l'article 18 del Decret 3/2017, així com en la base 9 de la convocatòria, i a proposta del director general de Funció Pública,

RESOLC

*Primer*

Publicar, a proposta de l'òrgan tècnic de selecció, la relació de persones que han superat les proves selectives, per ordre de puntuació, de les convocatòries que es detallen a continuació:

|  |  |  |
| --- | --- | --- |
| Convocatòria 6/21 | A1-05 Superior tècnic de comunicació i relacions informatives de l’Administració de la Generalitat | ANNEX I |
| Convocatòria 7/21 | A1-06 Superior tècnic d’enginyeria en informàtica de l’Administració de la Generalitat | ANNEX II |
| Convocatòria 8/21 | A1-07 Superior tècnic de traducció i interpretació lingüística de l’Administració de la Generalitat | ANNEX III |
| Convocatòria 9/21 | A1-08-02 Superior tècnic d'arxivística, biblioteconomia i documentació de l’Administració de la Generalitat. Escala Facultatius de documentació | ANNEX IV |
| Convocatòria 10/21 | A1-09 Superior tècnic de seguretat i salut en el treball de l’Administració de la Generalitat | ANNEX V |
| Convocatòria 11/21 | A1-11 Superior tècnic d'enginyeria de camins, canals i ports de l’Administració de la Generalitat | ANNEX VI |
| Convocatòria 12/21 | A1-12 Superior tècnic d'enginyeria industrial de l’Administració de la Generalitat | ANNEX VII |
| Convocatòria 13/21 | A1-13 Superior tècnic d'enginyeria de mines de l’Administració de la Generalitat | ANNEX VIII |
| Convocatòria 14/21 | A1-14 Superior tècnic d'enginyeria de telecomunicacions de l’Administració de la Generalitat | ANNEX IX |
| Convocatòria 15/21 | A1-15 Superior tècnic d'enginyeria agrònoma de l’Administració de la Generalitat | ANNEX X |
| Convocatòria 16/21 | A1-18 Superior tècnic d'arquitectura de l’Administració de la Generalitat | ANNEX XI |
| Convocatòria 17/21 | A1-19 Superior tècnic en acció social i administració de servicis socials de l’Administració de la Generalitat | ANNEX XII |
| Convocatòria 18/21 | A1-20 Superior tècnic de psicologia de l’Administració de la Generalitat | ANNEX XIII |
| Convocatòria 19/21 | A1-21 Superior tècnic d'administració cultural de l’Administració de la Generalitat | ANNEX XIV |
| Convocatòria 20 /21 | A1-23 Superior tècnic de veterinària de l’Administració de la Generalitat | ANNEX XV |
| Convocatòria 21 /21 | A1-24 Superior tècnic de Medicina de l’Administració de la Generalitat | ANNEX XVI |
| Convocatòria 22/21 | A1-25-01 Superior tècnic de prevenció de riscos laborals de l’Administració de la Generalitat. Escala Riscos laborals | ANNEX XVII |
| Convocatòria 23/21 | A1-25-02 Superior tècnic de prevenció de riscos laborals de l’Administració de la Generalitat. Escala Medicina del treball | ANNEX XVIII |
| Convocatòria 24/21 | A1-27 Superior Tècnic de l’Administració del medi ambient de l’Administració de la Generalitat | ANNEX XIX |
| Convocatòria 25/21 | A1-27-01 Superior Tècnic de l’Administració del medi ambient de l’Administració de la Generalitat. Escala Administració del medi ambient | ANNEX XX |
| Convocatòria 26/21 | A1-27-02 Superior Tècnic de l’Administració del medi ambient de l’Administració de la Generalitat. Escala Educació Ambiental | ANNEX XXI |
| Convocatòria 27/21 | A1-27-03 Superior Tècnic de l’Administració del medi ambient de l’Administració de la Generalitat. Escala Avaluació del medi ambient | ANNEX XXII |
| Convocatòria 28/21 | A1-29 Superior tècnic d'estadística de l’Administració de la Generalitat | ANNEX XXIII |
| Convocatòria 29/21 | A1-30 Superior tècnic de psicopedagogia de l’Administració de la Generalitat | ANNEX XXIV |
| Convocatòria 30/21 | A1-31-02 Superior tècnic de tecnologia agroalimentària de l’Administració de la Generalitat. Escala Tecnòleg especialista | ANNEX XXV |
| Convocatòria 31/21 | A1-32 Superior tècnic de laboratori de l’Administració de la Generalitat | ANNEX XXVI |
| Convocatòria 32/21 | A1-33 Superior tècnic de gestió d'emergències i protecció civil de l'Administració de la Generalitat. | ANNEX XXVII |
| Convocatòria 109/21 | A1-04-16. Superior facultativa | ANNEX XXVIII |

  

*Segon*

Les persones relacionades hauran de presentar davant la Direcció General de Funció Pública, en el termini de deu dies hàbils comptats des de l’endemà de la publicació de la present resolució en el *Diari Oficial de la Generalitat Valenciana*, d’acord amb el que s'estableix en el Decret Llei 12/2022, de 23 de setembre del Consell, la documentació que corresponga a fi d'acreditar que reuneixen tots els requisits exigits en la convocatòria. La documentació exigida s'estableix en la base 9 de la convocatòria, que es reprodueix a continuació:

«(...)

*a*) Fotocòpia del DNI o NIE.

*b*) Fotocòpia autenticada del títol acadèmic exigible segons el que s'estableix en la base 2.1.3 de l'ordre, o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, una fotocòpia autenticada de la credencial d'homologació o, si fa el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.

A més, en les següents convocatòries s’aportarà el requisit de titulació especificat en l’annex I de l’Ordre 30/2022, de 14 de novembre:

|  |  |  |
| --- | --- | --- |
| Convocatòria 8/21 | A1-07 Superior tècnic de traducció i interpretació lingüística de l’Administració de la Generalitat. | Certificat de nivell de C2 de coneixements de valencià de la JQCV o equivalent. |
| Convocatòria 10/21 | A1-09 Superior tècnic de seguretat i salut en el treball de l’Administració de la Generalitat. | Tècnic Superior de Prevenció de Riscos Laborals. |
| Convocatòria 22/21 | A1-25-01 Superior tècnic de prevenció de riscos laborals de l’Administració de la Generalitat. Escala Riscos laborals. | Tècnic Superior de Prevenció de Riscos Laborals. |

  

*c*) Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas del personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadat disciplinàriament de manera escaient, per a exercir funcions similars a les pròpies de la categoria professional a la qual es pretén accedir.

Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes, en el seu estat, l'accés a l'ocupació pública.

d) Declaració responsable en la qual manifestaran posseir les capacitats i aptituds físiques i psíquiques necessàries per a l'acompliment de les funcions o tasques que corresponguen al lloc de treball. Esta declaració constituirà presumpció de disposar de tals capacitats i requisits d'aptitud per part de la persona declarant i podrà ser verificada, si és el cas, amb els informes mèdics que emeta el servici de prevenció corresponent, conforme al que es disposa en l'apartat 2 de l'article 62 de la Llei 4/2021, de 16 d'abril, de la funció pública valenciana després de la seua modificació pel Decret llei 7/2024, de 9 de juliol, del Consell, de simplificació administrativa de la Generalitat.

*e*) Les persones que superen els processos selectiu, acreditaran els coneixements de valencià mitjançant la presentació dels certificats, diplomes o títols que hagen sigut homologats per la Generalitat. El personal que no puga acreditar aquests coneixements haurà de realitzar els cursos de perfeccionament que, a l'efecte, es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.

Segons el preceptuat en la normativa, els qui superen les proves selectives, acreditaran els seus coneixements de valencià en el corresponent Grau Mitjà o C1, mitjançant certificat expedit o homologat per la Junta Qualificadora de Coneixements de Valencià.

9.2. Les persones que superen el procés selectiu i que van sol·licitar una de les exempcions o bonificacions de les establides en la base 4, hauran de presentar, addicionalment, una fotocòpia autenticada dels documents acreditatius de la concurrència de tal exempció o bonificació.

(...)»

Les persones seleccionades que, dins del termini indicat, i excepte casos de força major, no presenten la documentació acreditativa o les que, a la vista d’aquesta documentació, no posseïsquen algun dels requisits exigits, no podran ser nomenades personal de la Generalitat, sense perjudici de la responsabilitat en què puguen haver incorregut per falsedat en les sol·licituds de participació.

*Tercer*

A fi d'assegurar la cobertura de les places convocades, quan es produïsquen renúncies de les persones seleccionades, abans del nomenament o presa de possessió, la Conselleria d'Hisenda, Economia i Administració Pública podrà requerir a l'òrgan tècnic de selecció una relació complementària de les persones que seguisquen a les proposades, per al possible nomenament com a personal funcionari de carrera.

La present resolució posa fi a la via administrativa i, contra aquesta podrà interposar-se un recurs potestatiu de reposició en el termini d'un mes comptat des de l'endemà de la publicació en el *Diari Oficial de la Generalitat Valenciana*, davant del mateix òrgan que ha dictat l'acte recorregut, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el *Diari Oficial de la Generalitat Valenciana*, d’acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen fer ús, si escau, de qualsevol altre que estimen procedent.

  

València, 8 de novembre de 2024

Ruth Maria Merino Peña

Consellera d'Hisenda, Economia i Administració Pública

Esta disposició conté annexos. Consulteu-ne la versió en PDF.